Didirisiwa tsa go thusa go hema  Aforika Borwa, ka thuso ya dipuso tse di farologaneng, ditlamo tse di farologaneng le mekgatlho e e farologaneng, e kgonne go bokeletsa di-PPE tse dintsi, melemo e mengwe le didirisiwa tse dingwe tsa go thusa go hema.Didirisiwa tsa go thusa go hema tsa kalafo ke motšhini o o thusang matshwafo go hema. Di dirisiwa go thusa balwetse ba ba retelelwang ke go hema. Balwetse ba ba tshwe rweng ke bolwetse jwa mogare wa COVID-19  ba retelelwa ke go hema. Puso ka kgwedi ya Moranang e ne ya thankgolola Porojeke ya Naga ya Didirisiwa tsa go Thusa go Hema, gore go betliwe metšhini e mengwe gape e mentsi ka ntlha ya fa e ne e tlhaela mo lefatsheng ka bophara. Go solofetswe gore didirisiwa tse di phasisitsweng di tla simolola go tlhagisiwa ka kgwedi ya Seetebosigo mme puso e solofetse gore go tlatlhagisiwa didirisiwa tse dingwe tsa go thusa go hema di ka nna 20 000 mo dikgweding tse di tlang.Letlole la Tshwaraganelo le solofeditse matlole a go tla rekwang ka ona didirisiwa tsa go thusa go hema di le 200, tseo di tla neelwang dipetlele go ya ka ditlhoko tsa tsone.Amerika e thusi-tse naga ya Aforika Borwa ka didirisiwa tsa go thusa go hema di le 1 000, mme di le 20 tsa tsona di amogetswe ke Tona ya Boitekanelo Zweli Mkhize ka Seetebosigo 2020.